KLASA: 008-01/25-01/10

URBROJ:2170-36-25-01-2

U Vrbniku, 15.09.2025. godine.

|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
| **Naziv nacrta odluke o kojem je savjetovanje provedeno** | **Odluka o izmjenama Odluke o načinu pružanja javne usluge sakupljanja komunalnog otpada na području Općine Vrbnik** |
| **Naziv tijela nadležnog za izradu nacrta akta / dokumenta i provedbu savjetovanja** | Općina Vrbnik, JUO  |
| **Datum dokumenta** | 15. rujna 2025. godine. |
| **Je li nacrt bio objavljen na internetskim stranicama ili na drugi odgovarajući način?** **Ako jest, kada je nacrt objavljen, na****kojoj internetskoj stranici i koliko je****vremena ostavljeno za****savjetovanje?****Ako nije, zašto?** | Nacrt je objavljen na internetskim stranicama Općine Vrbnik dana 7. kolovoza 2025. godine, a savjetovanje je trajalo do 7. rujna 2025. g., odnosno 31 dana. |
| **Koji su predstavnici zainteresirane javnosti dostavili svoja očitovanja?** | Dubravka Dijanić |
| **ANALIZA DOSTAVLJENIH PRIMJEDBI****Primjedbe koje su prihvaćene****Primjedbe koje nisu prihvaćene i obrazloženje razloga neprihvaćanja** | PRIMJEDBA BR. 1. Člankom 1. određeno je poskupljenje obvezne minimalne javne usluge i to za 30%. Za isto nedostaje obrazloženje odnosno izračun koji bi potvrdio opravdanost povećanja cijene. U prilogu tzv. "obrazloženju" navodi se samo da je izmjena Odluke odnosno poskupljenje nužno zbog povećanih troškova poslovanja Ponikve eko otok Krk d.o.o., a isto nije ničim argumentirano.Sukladno Zakonu o gospodarenju otpadom, cijena javne usluge plaća se radi pokrića troškova pružanja javne usluge, a davatelj javne usluge dužan je iz prihoda od naplate cijene javne usluge financirati samo troškove čija svrha je pružanje javne usluge.Cijena javne usluge se NE plaća za ostale odn. za sve troškove pravne osobe koja je davatelj usluge.Korisnicima javne usluge Ponikve eko otok Krk d.o.o. već godinama se suprotno zakonu u cijeni javne usluge naplaćuju svi troškovi poslovanja Ponikve eko otok Krk d.o.o. pa tako i oni čija svrha nije pružanje javne usluge, a ovom Odlukom planira se i dodatni udar na korisnike neutemeljenim povećanjem cijene.Molim objavu izračuna troškova javne usluge davatelja javne usluge Ponikve eko otok Krk d.o.o. iz koje bi bilo vidljivo da je ovakvo povećanje cijene nužno te iz kojega je vidljivo da će se planiranim prihodima od javne usluge financirati samo troškovi javne usluge.ODGOVOR NA PRIMJEDBU BR. 1. Primjedba br. 1. je razmotrena. Budući da u istome nije sadržan konkretni prijedlog izmjene pojedine odredbe Odluke, o prijedlogu nije posebno odlučeno.Člankom 22. stavkom 2. Odluke o načinu pružanja javne usluge sakupljanja komunalnog otpada na području Općine Vrbnik (Službene novine PGŽ br. 2/22 i 23/23) propisano je da cijena obvezne minimalne javne usluge uključuje troškove obavljanja sljedećih usluga: sakupljanje i odvoz miješanog komunalnog otpada s obračunskog mjesta korisnika; sakupljanje i odvoz biorazgradivog komunalnog otpada s obračunskog mjesta korisnika; sakupljanje i odvoz reciklabilnog komunalnog otpada s obračunskog mjesta korisnika; sakupljanje i odvoz glomaznog (krupnog) komunalnog otpada jednom godišnje (samo za korisnike kategorije kućanstvo) s obračunskog mjesta korisnika; obrada glomaznog otpada, reciklabilnog i biorazgradivog komunalnog otpada u vlastitim građevinama za gospodarenje otpadom; preuzimanje komunalnog otpada u reciklažnim dvorištima i u izdvojenim spremnicima za odvojeno sakupljanje otpada. Navedene usluge obuhvaćaju materijalne troškove (osnovni i uredski materijal, električnu energiju, gorivo, mazivo, sitni inventar, auto gume i slično), troškove usluga (poštarine, telekomunikacije, tekuće održavanje, najam prostora i opreme, režijski troškovi, financijski rashodi, premije osiguranja, registracija i tehnički pregled i slično) nematerijalne troškove (prijevoz radnika, topli obrok i nagrade, otpremnine, pomoći), troškove plaća radnika, troškove amortizacije, troškove nabave i održavanja opreme za prikupljanje i obradu otpada te troškove vođenja propisanih evidencija i izvješćivanja. Slijedom navedenog, prilikom izračuna cijene obvezne minimalne javne usluge u obzir su uzeti prethodno navedeni troškovi. Nadalje, važeća cijena obvezne minimalne javne usluge primjenjuje se od svibnja 2022. godine, s time da je od tada došlo do značajnog povećanja troškova zbrinjavanja miješanog komunalnog otpada u CGO Marišćina; kao i troškova zbrinjavanja glomaznog otpada, za koji više ne postoji mogućnost zbrinjavanja na Odlagalištu Treskavac, već se predmetna usluga ugovora putem javne nabave. Uzevši u obzir prethodno navedeno povećanje troškova, kao i činjenicu da je od donošenja trenutno važeće cijene zabilježena stopa inflacije od 23,9%, što je utjecalo i na povećanje ostalih troškova davatelja javne usluge, neminovno je da se, kao posljedica istoga, nameće i povećanje cijena davatelja javne usluge. PRIMJEDBA BR. 2.S obzirom da se savjetovanje provodilo tijekom ljetnih mjeseci te samo 7 dana u rujnu dok još traje turistička sezona a na području Općine Vrbnik i trgadba, pa javnost nije u mogućnosti sudjelovati, nastavno na uputu Povjerenika za informiranje RH da se savjetovanja ne provode u ljetnim mjesecima predlažem produljenje roka savjetovanja za dodatnih 15 dana kako bi svi zainteresirani imali priliku dostaviti svoje prijedloge i primjedbe.ODGOVOR NA PRIMJEDBU BR. 2. Primjedba br. 2. nije prihvaćena. Javno savjetovanje je provedeno u zakonom predviđenom trajanju od minimalno 30 dana.  |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |